Dis ’n kombinasie van dinge – die passie vir wat ons doen, ’n begrip vir goeie teelbeginsels (wat deur alle suksesvolle telers in die landbou toegepas word), goeie bestuur en personeel, asook die vermoë om in die mark se behoeftes te voorsien.
Die plantegroei is perfek vir die diere wat ons teel, ons het goeie reënval en die regte tipografie vir wildboerdery. Die Oos-Kaap is een van die groter provinsies wat die jagbedryf betref, en wildteling sluit daarby aan. Die twee bedrywe werk hand aan hand. In dié opsig is die Oos-Kaap ’n nuwe ontwikkelingsnodus in Suid-Afrika, wat baie opwindend is.
Ek geniet altyd ’n rugstring, maar dit moet goed verouder wees en minstens 12 tot 24 uur gemarineer wees. Ek gebruik ’n ou, geheime resep waarin karringmelk, knoffel, baie peper, Dijon-mosterd en nog ’n paar geheime bestanddele voorkom.
Die sagtheid van die produk is vir my die belangrikste. Wildsvleis kan rubberig wees as dit nie reg voorberei is nie. Dit hang ook af van die verouderingsproses (die tydperk wat die karkas gehang het). ’n Goeie marinade kan ook help.